Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: alkalmával előadott — és később szóban és írásban is pontosított — panaszában foglaltakat az állampolgári jogok országgyűlési biztosáról szóló 1993. évi LIX. törvény (Obtv.) 17. §-a
Paragraph Index: 553

61. §-ában foglalt alapvető jog — a szabad véleménynyilvánítás joga — alapján, őket mint magánszemélyeket és mint a képviselő-testület tagjait is, egyaránt megilleti. A véleménynyilvánítás szabadságának jogába pedig jogrendszerünk és joggyakorlatunk alapján még az is „belefér”, ha az adott vélemény egy közösségre nézve kellemetlen, meghökkentő vagy egyenesen sértő, ugyanakkor nem valósíthat meg „gyűlöletre uszítást”, mert a véleménynyilvánításnak ez a szélsőséges kifejeződése már — társadalomra való veszélyessége folytán — a Büntető Törvénykönyv rendelkezéseibe ütközik. A képviselő-testületi ülések jegyzőkönyvei alapján azonban az ellenérzés kifejezésre juttatásának ilyen szélsőséges formája — a panaszban vázolt tényállással összefüggésben — nem volt fellelhető, és az erre vonatkozóan felmerült gyanú eloszlatásának irányába hatott a területileg illetékes rendőrkapitányság e kérdéssel kapcsolatos részletes és kompetensnek tekinthető tájékoztatása is. 3.4. Következtetések és jogalkotási javaslat megfogalmazása Összegezve a vizsgálat megállapításait, az országgyűlési biztos úgy foglalt állást, hogy a panaszos beadványában megfogalmazott aggályok túlzottak, de ennek ellenére hasonló konfliktushelyzet és — feltehetően személyi okokra visszavezethető — ellentétek ismételt előfordulása, kialakulása a jövőre nézve sem zárható ki. A kisebbségi jogok csorbításának megelőzése, illetve a jogsértés lehetőségének kizárása — tehát az Obtv. 25. §-a szerinti alkotmányos visszásság jövőbeni elkerülése — érdekében a kisebbségi jogok országgyűlési biztosa élt az Obtv.- ben biztosított jogszabályalkotására vonatkozó kezdeményezési jogával, és a következő javaslatot fogalmazta meg: A község Önkormányzata az Ötv. 8. §-ában meghatározott feladatai végrehajtása, s e körben különösen a nemzeti és

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes